|  |  |
| --- | --- |
| Kokousaika  Kokouspaikka  |  Keskiviikko 17.2.2021 klo 15.00 - 19.10 |
|  Seurakuntasalissa |
|  Päätöksentekijät        Poissa    Muut osallistujat    |  Hänninen Pirkko, puheenjohtaja Hankkila Juha, varapuheenjohtajaHeikkinen KirstiLeinonen Anna-LiisaOikarinen LeoHeikkinen Eija, varajäsenHeikkinen Esko, varajäsenHeikkinen PiiaRemes Pentti Kemppainen Raija, kirkkovaltuuston pj.Kilpeläinen Leena, kirkkovaltuuston varapj. Akkanen Sirpa, sihteeri §:t 25 – 40Kemppainen Tuula, sihteeri §:t 19 - 24  |
|    Allekirjoitukset  |    Pirkko Hänninen Sirpa Akkanen Tuula Kemppainenpuheenjohtaja sihteeri sihteeri |
|  Käsitellyt asiat  |  §:t 19 - 40 |
|  Pöytäkirjan tarkastus Aika ja paikka  |  30.3.2021 Hyrynsalmen seurakuntakeskus |
|    Allekirjoitukset  |     Eija Heikkinen Anna-Liisa Leinonen |
| Pöytäkirjan nähtävillä olo   | 31.3.2021 – 15.4.2021  |
|       Todistaa  | Ilmoitus pöytäkirjan nähtävillä olosta on ollut kirkkoherranviraston ilmoitustaululla 31.3.2021 – 15.4.2021   |

**19 §**

**KOKOUKSEN AVAUS**

Kirkkoherra piti alkuhartauden ja rukouksen, jonka jälkeen

 kirkkoherra avasi kokouksen.

**20 §**

**KOKOUKSEN LAILLISUUDEN JA PÄÄTÖSVALTAISUUDEN TOTEAMINEN**

Kirkkoneuvosto on päätösvaltainen, kun enemmän kuin puolet jäsenistä on saapuvilla (KL 7:4). Kokouksen kutsuu koolle puheenjohtaja kirkkoneuvoston päättämällä tavalla. Samalla kokouksesta on ilmoitettava myös kirkkovaltuuston puheenjohtajalle ja varapuheenjohtajalle (KJ 9:1).

Kirkkoneuvoston ohjesäännön mukaan (2.luku 4 §) kutsu toimitetaan jäsenille viimeistään viisi päivää ennen kokousta. Jos asia on kiireellinen, kirkkoneuvosto voi päättää ottaa sen käsiteltäväksi, vaikka sitä ei ole mainittu kokouskutsussa.

Kokouskutsu on lähetetty sähköpostitse 12.2.2021 kirkkoneuvoston jäsenille ja kirkkovaltuuston puheenjohtajalle ja varapuheenjohtajalle.

Esitys Kokous todetaan laillisesti koolle kutsutuksi ja päätösvaltaiseksi.

Päätös Kokous todettiin laillisesti koolle kutsutuksi.

 Paikalla oli viisi varsinaista jäsentä ja kaksi varajäsentä, joten kokous

 todettiin päätösvaltaiseksi.

Lisätiedot Kirkkoherra Pirkko Hänninen, puh. 044 – 781 9370, pirkko.hanninen@evl.fi

**21 §**

**KAHDEN PÖYTÄKIRJANTARKASTAJAN VALITSEMINEN**

Kirkkoneuvoston ohjesäännön (9 §) mukaan pöytäkirjan tarkastaa kaksi kokouksen valitsemaa pöytäkirjantarkastajaa tai, jos kokous niin päättää, kirkkoneuvosto kokouksessaan. Jos pöytäkirjantarkastajat ja puheenjohtaja eivät ole yksimielisiä pöytäkirjan sisällöstä, kirkkoneuvosto tarkastaa pöytäkirjan seuraavassa kokouksessaan.

Pöytäkirjantarkastus on sovittu vuoroperiaatteella aakkosjärjestyksessä.

Esitys Tarkastusvuorossa olisivat Piia Heikkinen ja Anna-Liisa Leinonen. Pöytäkirjantarkastajat toimivat myös ääntenlaskijoina.

Päätös Pöytäkirjantarkastajiksi valittiin Anna-Liisa Leinonen ja Eija Heikkinen,

 jotka tarvittaessa toimivat myös ääntenlaskijoina.

Lisätiedot Kirkkoherra Pirkko Hänninen, puh. 044 – 781 9370, pirkko.hanninen@evl.fi

**22 §**

**TYÖJÄRJESTYKSEN HYVÄKSYMINEN**

Esitys Työjärjestys hyväksytään esityslistan mukaisesti.

Päätös Työjärjestys hyväksyttiin esityksen mukaisesti.

Lisätiedot Kirkkoherra Pirkko Hänninen, puh. 044 – 781 9370, pirkko.hanninen@evl.fi

**23 §**

**TALOUSPÄÄLLIKÖN (50%) VIRKAVAALI**

Seurakunnan talouspäällikön virkaa haki määräaikaan 8.2.2021 klo 15 mennessä

Sirpa Akkanen, Ismo Hellsten (perui hakemisensa 8.2.2021), Anna Lehtinen ja Matti Moilanen. Kirkkoherra kutsui haastatteluun 17.2.2021 klo 16 Moilasen, klo 16.45 Lehtisen ja klo 17.30 Akkasen.

Kirkkoherran esitys

Kirkkoneuvosto haastattelee hakijoita ja valitsee uuden osa-aikaisen (50%) talouspäällikön tai laittaa viran uudelleen auki.

Päätös Kirkkoneuvosto päätti yksimielisesti, että valitaan uusi osa-aikainen (50%) talouspäällikkö.

Kirsti Heikkinen esitti Sirpa Akkasta, ja kirkkoneuvosto kannatti yksimielisesti esitystä.

 Kirkkoneuvosto päätti valita osa-aikaiseen (50%) talouspäällikön virkaan

Sirpa Akkasen, koska hänellä on pitkä seurakuntatyön kokemus. Virkasuhde alkaa 1.3.2021, palkkaus virkaehtosopimuksen mukaan.

Lisätiedot Kirkkoherra Pirkko Hänninen, puh. 044 – 781 9370, pirkko.hanninen@evl.fi

**24 §**

**TALOUSPÄÄLLIKÖN (50%) TYÖAIKAKIRJANPITO**

Hyrynsalmen seurakunnan taloudesta vastaava viranhaltija on talouspäällikkö, jolla kirkkovaltuuston 14.12.2020 tekemällä päätöksellä on osa-aikainen (50%) virka. Talouspäällikkö on kirkkoneuvoston alainen viranhaltija. Siksi kirkkoneuvosto on vastuussa hänen työaikakirjanpidostaan. Tilanne on eri riippuen siitä, onko viranhaltija täysiaikainen vai osa-aikainen: Täysiaikaisesta vastuu ei ole niin suuri kuin osa-aikaisesta.

Työnantajan on kirjattava työtunnit ja niistä suoritetut korvaukset työntekijöittäin. Kirjanpitoon on merkittävä joko säännöllisen työajan työtunnit, lisä-, yli-, hätä- ja sunnuntaityötunnit sekä niistä suoritetut korvaukset tai kaikki tehdyt työtunnit samoin kuin erikseen yli-, hätä- ja sunnuntaityötunnit sekä niistä suoritetut korotusosat. Työsuojeluviranomaiselle on pyydettäessä toimitettava jäljennös työaikakirjanpidosta. Työnantajan on säilytettävä työaikakirjanpito vähintään kaksi vuotta eli säädetyn kanneajan päättymiseen asti. Työaikalaki 7: 37.

Kirkkoherran esitys

Kirkkoneuvosto keskustelee talouspäällikön laatimasta työaikakirjanpidosta syyskuusta 2020 alkaen ja hyväksyy sen.

Päätös Kirkkoneuvosto keskusteli talouspäällikön laatimasta työaikakirjanpidosta syyskuusta 2020 alkaen ja hyväksyi sen.

Lisätiedot Kirkkoherra Pirkko Hänninen, puh. 044 – 781 9370, pirkko.hanninen@evl.fi

**25 §**

**DIAKONIATYÖNTEKIJÄN JA SEURAKUNTAMESTARIN VAPAAT**

Kirkkoherran esitys

Kirkkoneuvosto vahvistaa diakoniatyöntekijän ja seurakuntamestarin vapaasuunnitelmat.

Päätös Kirkkoneuvosto hyväksyi esityksen yksimielisesti.

Lisätiedot Kirkkoherra Pirkko Hänninen, puh. 044 – 781 9370, pirkko.hanninen@evl.fi

**26 §**

**KAINUUN PERINNETYÖRYHMÄN MUODOSTAMINEN**

Kainuun sotaveteraanipiiri ry:n perinnevastaava Reijo Inget lähestyi seurakuntaa sähköpostitse 15.12.2020.

Suomen veteraanijärjestökentässä tapahtuu näinä vuosina suuri rakenteellinen muutos. Sotiemme veteraanien, heidän puolisoittensa ja leskiensä määrä vähenee nopeasti ja veteraanijärjestöjen toiminta alkaa painottua yhä enemmän veteraaniperinteiden vaalimiseen. Järjestöjen toimintaa aletaan organisoida uudelleen, kuitenkin niin, että veteraanisukupolvesta huolehditaan ”viimeiseen iltahuutoon” saakka. Veteraanisukupolven perinteiden vaaliminen on tärkeä osa kansallista identiteettiämme.

Suomen Sotaveteraaniliitto ry on yhteistyössä Suomen Rintamaveteraaniliitto ry:n ja Sotainvalidien Veljesliitto ry:n kanssa aloittanut valmistautumisen veteraaniperinneaikaan. Tarkoituksena on muuttaa nykyisen Suomen Sotaveteraaniliitto ry:n järjestörakennetta niin, että liiton alueellisista toimijoista, sotaveteraanipiireistä, muodostetaan alueellisia perinneyhdistyksiä. Muutoksen on tarkoitus tapahtua pääsääntöisesti sääntömuutoksella sen sijaan, että perustettaisiin uusia yhdistyksiä. Tähän muutostyöhön ovat sitoutuneet kaikki edellä mainittujen liittojen Kainuussa toimivat piirijärjestöt, Kainuun sotaveteraanipiiri ry, Rintamaveteraanien Kainuun piiri ry ja Sotainvalidien Veljesliitto ry:n Kainuun piiri. Alustavan suunnitelman mukaan Kainuun alueellinen perinneyhdistys aloittaisi toimintansa vuonna 2023. Alkuvaiheessa alueelliset perinneyhdistykset jatkavat Suomen Sotaveteraaniliiton jäseninä ja siirtyvät myöhemmin Tammenlehvän Perinneliiton alaisuuteen.

Alueellisen perinneyhdistyksen perustamisen valmistelua varten muodostetaan Kainuun perinnetyöryhmä. Perinnetyöryhmään on jo kutsuttu Kainuun alueen kuntien, seurakuntien, Kainuun alueella toimivien Tammenlehvän Perinneliiton jäsenjärjestöjen ja muiden Kainuun alueella toimivien veteraaniperinteiden vaalimista arvostavien yhteisöjen edustajia. Patentti- ja rekisterihallitus (PRH) tarkistanut ja hyväksynyt alueellisen perinneyhdistyksen mallisäännöt (diaarinumero 2019/523461Y). Liitteenä olevissa mallisäännöissä kuvataan alueellisen perinneyhdistyksen tarkoitusta, tehtäviä, jäsenyyttä yms. Mallisäännöillä on tavoitteena yhtenäistää toimintaa ja helpottaa nykyisten sotaveteraanipiirien muutosta alueelliseksi perinneyhdistykseksi.

Kainuun kunnissa toimivat sotaveteraanipiirin alaiset sotaveteraaniyhdistykset lakkautetaan ja niiden tilalle perustetaan alueellisen perinneyhdistyksen alaisuuteen paikallinen perinnetoimikunta, jonka tehtävät on esitetty liitteenä.

Kirkkoherra on vastannut Reijo Ingetille sähköpostitse 31.1.2020 mennessä, että Hyrynsalmen seurakunta on mukana tässä hankkeessa.

Kirkkoherran esitys

Asia saatetaan tiedoksi kirkkoneuvostolle.

Päätös Esitys hyväksyttiin yksimielisesti.

Lisätiedot Kirkkoherra Pirkko Hänninen, puh. 044 – 781 9370, pirkko.hanninen@evl.fi

**27 §**

**KIRKKONEUVOSTON EDUSTAJA DIAKONIATYÖSSÄ**

Kirkkoneuvosto on hyväksynyt diakoniatyön avustustoiminnan periaatteet kokouksessaan 22.9.2020. Niiden mukaan yli 300 euron avustussummista päättää diakoniatyöntekijä, kirkkoherra ja kirkkoneuvoston nimeämä vastuuhenkilö. Silloin kirkkoneuvoston edustajaksi valittiin Matti Kivijärvi. Matti Kivijärvi siirtyi kuitenkin pois kirkkoneuvostosta vuoden vaihtuessa ja siksi hänen tilalleen tarvitaan uusi vastuuhenkilö.

Kirkkoherran esitys

Kirkkoneuvosto valitsee keskuudestaan edustajan eli vastuuhenkilön diakoniatyöhön.

Päätös Kirkkoneuvosto valitsi yksimielisesti Kirsti Heikkisen vastuuhenkilöksi diakoniatyöhön.

Lisätiedot Kirkkoherra Pirkko Hänninen, puh. 044 – 781 9370, pirkko.hanninen@evl.fi

**28 §**

**LÄHETYSSIHTEERIN TEHTÄVIEN HOITAMINEN**

Hyrynsalmen seurakunnassa on ollut vapaaehtoisen lähetyssihteerin toimi. Sitä on hoitanut Liisa Keränen hyvin kauan ja hän on järjestänyt vapaaehtoisten kanssa vuosien varrella erilaisia tapahtumia lähetystyön hyväksi. Vuonna 2017 kirkkoherra perusti lähetystyöryhmän, jonka puheenjohtaja oli Liisa Keränen ja sihteeri kirkkoherra, ja jäseninä oli neljä muuta henkilöä. Vähitellen jäsenistä yksi kerrallaan joutui jäämään pois ja kun työryhmä kokoontui 14.1.2020 oli jäljellä enää puheenjohtaja, sihteeri ja yksi jäsen. Liisa Keränen joutui jäämään pois kaikista luottamustoimista, mikä oli esillä kirkkovaltuustossa 21.12.2020. Silloin myös lähetyssihteerinkin tehtävät jäivät, mikä vaikutti voimakkaasti lähetystyön vapaaehtoiseen kannatukseen koronauhkan lisäksi.

Lähetyssihteerin tehtävien hoitaminen on monessa seurakunnassa annettu osaksi diakoniatyöntekijän tehtäviä, koska lähetystyö on myös diakoniaa ja diakoniatyöntekijällä on vastuu kansainvälisestä avustustyöstä Kirkon Ulkomaanavun kautta. Hyrynsalmen seurakunnassa diakoniatyö painottuu kuitenkin niin vahvasti ikäihmisiin, että lähetystyö sopii diakoniatyön työnkuvaan vaivalloisesti.

Toimistosihteerillä sen sijaan on vapautunut työaikaa, kun virkatodistukset ja sukuselvitykset ovat siirtyneet keskusrekisteriin 1.10.2020 eikä Paltamon seurakunta tarvitse enää apua kuten vuoden 2020 lopussa. Kirkkoherra on keskustellut toimistosihteeri Tuula Kemppaisen kanssa joulukuussa ja hän on valmis ottamaan tehtävän vastaan. Työnkuvaksi on sovittu, että hän hoitaa lähetystyön posteja ja järjestää tarjoilut tilaisuuksiin, kirkkoherra suunnittelee toimintaa yhdessä vapaaehtoisten kanssa.

Kirkkoherran esitys

Lähetyssihteerin tehtävät sijoitetaan toimistosihteerin työaikaan siten, että hänellä on 40 % taloustoimiston töitä, 10 % lähetyssihteerin ja virastotöitä 50 %.

Päätös Kirkkoneuvosto hyväksyi esityksen yksimielisesti.

Lisätiedot Kirkkoherra Pirkko Hänninen, puh. 044 – 781 9370, pirkko.hanninen@evl.fi

**29 §**

**SANNA TOLOSEN ALOITE SEURAKUNTIEN YHDISTYMISEKSI**

Sanna Tolonen lähestyi kirkkoneuvostoa sähköpostitse 21.12.2020 ja toivoi viestissään, että Hyrynsalmen seurakunta edistäisi yhteistyötä Kainuun alueen muiden seurakuntien kanssa. Tolonen perusteli näkemystään näin:

”Pienen seurakunnan työntekijöiden suuri vaihtuvuus aiheuttaa tilanteita, jolloin toiminta seisahtuu tai lakkautuu ennalta määrittelemättömäksi ajaksi. Viimeisimmät minua herättävät sanat olivat, kun neuvostossa pohdittiin, onko joulu pelastettu. Saadaanko diakoni jouluksi? Työntekijä saatiin. Tilanne olisi voinut olla toinen.

Yhteistyö toisi mukanaan työaloille ajoittaista lisätyövoimaa, uusia yhteistyömahdollisuuksia sekä tukea henkilökunnalle. Vertaistuki lisäisi työntekijöiden työhyvinvointia ja antaisi mahdollisuuden verkostoitua.

Kun kustannuksia olisi jakamassa useampi seurakunta, saattaisi saada edullisesti toimintaa. Myös oman väen osaamisen jakaminen toisi seurakunnalle tuloja.”

Kirkkoherra keskusteli puhelimessa Sanna Tolosen kanssa 1.2.2021. Tolonen esittää yhdistymissuunnaksi lähiseurakuntia. Yhteistyötä on ollut 2018 pidetyn piispantarkastuksen myötä Ylä-Kainuun seurakuntien kanssa. Hyrynsalmen kunnalla taas on ollut enemmän yhteyksiä Ristijärven ja Paltamon suuntaan. Yhdistymisneuvottelujen osalta kirkkoherra pohti Hyrynsalmen seurakunnan virkojen kohtaloa ja millaisia taloudellisia rasitteita naapuriseurakunnilla on, joista ei ehkä vielä ole täyttä tietoa. Kuinka paljon matkakustannukset lisäävät menoja, kun hoidetaan työtehtäviä eri seurakuntien alueella? Toiminnan säilyminen ja edistäminen ovat kuitenkin pääasia.

Kirkkoneuvosto on käsitellyt seurakuntien yhdistymistä kokouksessaan 22.9.2020 ja perustellut itsenäisyyttä sillä, että Hyrynsalmen seurakunnan strategia Kirkko keskellämme vuoteen 2025 puolustaa sitä. Strategiakin oli piispantarkastuksen yksi tehtävä. Tuomiokapitulin puuttumiskynnykset eivät myöskään täyttyneet tuon kokouksen mukaan.

Kirkkoherran esitys

Kirkkoneuvosto päättää, osallistuuko Hyrynsalmen seurakunta yhdistymis-neuvotteluihin Puolangan ja Suomussalmen seurakuntien kanssa vai jatkaako yhteistyötä heidän kanssaan ja esittää yhdistymisneuvotteluja Paltamon seurakunnan kanssa. Vai pysyykö Hyrynsalmen seurakunta vielä itsenäisenä jatkaen vain yhteistyötä?

Päätös Kirkkoneuvosto tarkastelee avoimesti tilannetta tekemättä lopullista päätöstä vielä.

Lisätiedot Kirkkoherra Pirkko Hänninen, puh. 044 – 781 9370, pirkko.hanninen@evl.fi

**30 §**

**EHDOKKAIDEN VALINTA SUOMEN LÄHETYSSEURAN HALLITUKSEEN**

Suomen Lähetysseuran hallitukseen etsitään ehdokkaita vuosiksi 2021-2024. Ehdotukset ehdokkaiksi tulee toimittaa vaalitoimikunnalle 19.3.2021 mennessä. Ehdokkaita tarvitaan hallituksen neljän erovuoroisen jäsenen valintaa varten. Kukin jäsen voi asettaa useita ehdokkaita. Hallituksen erovuorossa olevat ja siinä jatkavat jäsenet käyvät ilmi oheisesta liitteestä. Yhdistyksen sääntöjen mukaan: ”Hallitus vastaa yhdistyksen hallinnon, toiminnan ja taloudenhoidon asianmukaisesta järjestämisestä.”

Vaali toimitetaan vuosikokouksessa, joka on Suomen Lähetysseuran ylin päättävä elin, jossa päätösvalta on jäsenillä. Vaalilautakunta toivoo runsaasti eri alojen osaajia ehdokkaiksi, jotta saadaan mahdollisimman laajapohjainen hallitus. Lisätietoja liitteenä olevassa kirjeessä.

Kirkkoherran esitys

Hyrynsalmen kirkkoneuvosto valitsee ehdokkaiksi Leena Kilpeläisen ja Pertti Heikkisen Suomen Lähetysseuran hallitukseen ja toimittaa ehdotukset vaalilautakunnalle 19.3.2021 mennessä.

Päätös Kirkkoneuvosto hyväksyi esityksen yksimielisesti.

Lisätiedot Kirkkoherra Pirkko Hänninen, puh. 044 – 781 9370, pirkko.hanninen@evl.fi

**31 §**

**KESKUSTELU SEURAKUNTAPASTORIN OSA-AIKAISESTA VIRASTA**

Kirkkoherra on käynyt puhelinkeskusteluja Paltamon kirkkoherra Esa Oikarisen kanssa siitä, että Hyrynsalmella on Matti Mäkelä jäämässä pois sijaisjoukosta ja Suomussalmen seurakunnan sijaissopimus (liite 1), joka on voimassa Puolangan seurakunnan kanssa, kattaa kirkkoherran vapaista vain yhden viikonlopun kuukaudessa ja loma-ajat, mutta maksaa yli 9000 euroa vuodessa. Arkivapaat jäävät siis vielä järjesteltäviin ja kustannettaviin päiviin. Paltamossa taas on selkeää vajausta papistossa ja lisätyövoiman tarve on ilmeinen. Kirkkoherrat ovat keskustelleet yhteisen papin viran avaamisesta, olisiko se mahdollista. Hyrynsalmelle riittäisi normaalikuukausina 25% seurakuntapastorin työajasta, jolloin saisi hoidettua arkivapaat ja yhden viikonloppuvapaan kuukaudessa, parissa kuukaudessa vähän enemmän kirkkoherran lomien takia. Kustannuksia tästä kertyisi 10.500 euroa/vuosi (601). Piispainkokouksen ohjeiden mukaan papiksi voidaan vihkiä, jos teologian maisterilla on puolen vuoden eli 6 kuukauden kokoaikainen tai 12 kuukauden osa-aikainen kutsu seurakunnasta. Kirkkoherrat Hänninen ja Oikarinen ovat keskustelleet, jos Hyrynsalmen ja Paltamon seurakunnat voisivat antaa kutsun äskettäin vt. diakoniatyöntekijänä Hyrynsalmen seurakunnassa toimineelle TM Antti Björklundille 1.6.2021 alkaen.

Kirkkoherran esitys

Kirkkoneuvosto keskustelee asiasta.

Päätös Kirkkoneuvosto keskusteli asiasta.

Lisätiedot Kirkkoherra Pirkko Hänninen, puh. 044 – 781 9370, pirkko.hanninen@evl.fi

**32 §**

**PYSYVÄSTI SÄILYTETTÄVIEN PÄÄTEARKISTOMATERIAALIN DIGITOINTI**

Canonin työntekijä Essi Raittila sopi Teams-tapaamisen tammikuussa kirkkoherran ja toimistosihteeri Tuula Kemppaisen kanssa. Tapaamisessa 4.2.2021 siinä käytiin läpi kirkkohallituksen ja Canonin digitoinnin puitesopimuksen sisältöä ja hinnoittelua.

Liite 2

Lisäksi tutustuttiin kirkkohallituksen puitesopimusmallilla viime vuonna toteutettuihin seurakunta-aineistojen digitointiprojekteihin. Yhdessä pohdittiin, mitä aineistoa Hyrynsalmen seurakunnan paperiarkistoista olisi hyödyllistä digitoida peilaten muiden seurakuntien prioriteetteihin digitoinnissa.

Kirkkoherra soitti kirkkohallituksen arkistonhoitaja Johanna Melalle ja kysyi lisätietoa asiasta. Selvisi, että kirkkohallitus on jo suorittanut kilpailutuksen ja siksi Canon on ainoa mahdollinen yhteistyökumppani. Miksi tällainen arkistointi toimitetaan, johtuu seurakunnan valmiussuunnittelusta ja siitä, että luterilaisen kirkon arkistointikäytäntö seuraa kansallisarkiston normeja. Kirkko ei kuitenkaan ole osa valtion sähköistä arkistointipalvelua, mutta sen mahdollisuudesta neuvotellaan.

Hyrynsalmen seurakunnalla digitoitavaa aineistoa on noin 10 hyllymetriä. Tuollaisen 10 hyllymetrin digitointiprojektin kustannusarvio Canonilla olisi n. 9000 € + ALV eli 750 e/hyllymetri + ALV.

Mikäli haluttaisiin ottaa käyttöön sähköinen arkisto pilvipalveluna, käyttäjälisenssit ja järjestelmän ylläpito muodostaisivat kuukausikustannuksen. Seurakunnille on mennyt yleensä muutama käyttäjälisenssi tarpeesta riippuen, joten kustannus on ollut n. 200 € - 265 € / kk + ALV (48 kk sopimus). Jos sähköistä arkistoa ei oteta käyttöön, digitoitu aineisto toimitetaan ulkoisella kovalevyllä.

Kirkkoherran esitys

Hyrynsalmen seurakunta hyväksyy Canonin tarjouksen pysyvästi säilytettävien paperiasiakirjojen digitoinnista ja se esittää kirkkovaltuustolle lisätalousarviota 11.160 € johdosta. Materiaali otetaan vastaan kovalevyllä. Digitoitavien asiakirjojen lajittelusta kuljetusta varten vastaa toimistosihteeri ja kirkkoherra arkistointi-ohjesäännön mukaan kevään 2021 aikana.

Päätös Kirkkoneuvosto päätti siirtää tämän asian ratkaisun seuraavaan talousarvioon.

Lisätiedot Kirkkoherra Pirkko Hänninen, puh. 044 – 781 9370, pirkko.hanninen@evl.fi

**33 §**

**METSÄN MYYNTI**

Ylä-Kainuun Mhy pyysi tarjouksia pystykaupasta Tapiola-tilalta. Määräaikaan 22.1.2021 mennessä tarjouksen jättivät Kuhmo Oy, Metsäliitto, Pölkky Oy,

 StoraEnso ja UPM.

 Liite 3

 Kari Paavilainen Ylä-Kainuun Mhy:sta suosittelee leimikon myymistä Pölkky Oy:lle.

Talouspäällikön esitys

Kirkkoneuvosto tekee pystypuukaupan korkeimman tarjouksen jättäneen Pölkky Oy:n kanssa.

Päätös Kirkkoneuvosto hyväksyi esityksen yksimielisesti. Kauppakirjan allekirjoittaa seurakunnan puolesta talouspäällikkö Sirpa Akkanen.

Lisätiedot vs. talouspäällikkö Sirpa Akkanen p. 040-5460055, sirpa.akkanen@evl.fi

**34 §**

**PENTTI REMEKSEN EROAMINEN KIRKKONEUVOSTON JÄSENYYDESTÄ**

Pentti Remes on kirjallisesti 7.2.2021 pyytänyt eroa Hyrynsalmen seurakunnan kirkkoneuvoston jäsenyydestä.

Esitys Kirkkoneuvosto esittää kirkkovaltuustolle, että se hyväksyy Pentti Remeksen eron kirkkoneuvoston jäsenyydestä ja valitsee hänen tilalleen uuden jäsenen. Koska kirkkoneuvostossa tulee olla vähintään 40% toista sukupuolta, valitun tulee näin ollen olla mies. Ennen kuin uusi jäsen on valittu, varajäsen Esko Heikkinen on oikeutettu osallistumaan kokouksiin.

Päätös Kirkkoneuvosto hyväksyi esityksen yksimielisesti.

Lisätiedot Kirkkoherra Pirkko Hänninen, puh. 044 – 781 9370, pirkko.hanninen@evl.fi

**35 §**

**JOHTOALUEEN KÄYTTÖOIKEUSSOPIMUS**

Kajave Oy suunnittelee 0,4/20kv-maakaapeleiden asentamista ja Puistomuuntamon rakentamista Hyrynsalmi alueella. Suunnitelman mukaan sähköverkko sijoittuu osittain Tiikkaja(105-401-2-13) -tilan maa-alueelle, mikä näkyy liitteenä olevassa kartassa. Liite 4

Talouspäällikön esitys

 Kirkkoneuvosto hyväksyy johtoalueen käyttöoikeussopimuksen liitteen mukaisena.

 Sopimuksen seurakunnan puolesta allekirjoittaa Sirpa Akkanen

Päätös Kirkkoneuvosto hyväksyi esityksen yksimielisesti.

Lisätiedot Talouspäällikkö Sirpa Akkanen, puh. 040-5460055, sirpa.akkanen@evl.fi

**36 §**

**KIRKKOHERRAN VIRANHALTIJAPÄÄTÖKSET**

* Kirkkoherra vahvisti diakoniatyöntekijän virkavaalin 4.2.2021 nähtyään Jouko Ortjun lääkäriltä saadun T-todistuksen, joka on varaukseton eikä rikosrekisteriotteessa ei ole rikosrekisterilain 6 §:n 2 mom. tarkoitettuja merkintöjä.
* lastenohjaajan virkavapaa 4.-5.2.2021

**37 §**

**MUUT ESILLE TULEVAT ASIAT**

Ei ollut.

**38 §**

**ILMOITUSASIAT**

 Ehtoollista saa pyydettäessä kirkkoherranviraston ja kirkkoherran kautta.

**39 §**

**VALITUSOSOITUS**

Oikaisuvaatimusohjeet liitetään pöytäkirjaan.

**40 §**

**KOKOUKSEN PÄÄTTÄMINEN**

 Puheenjohtaja päätti kokouksen 19.10.